Moving
❛ พวกเขาพยายามเก็บซ่อนพลังพิเศษของตัวเองและลูกไว้จากการถูกตามล่า เพื่อเอาชีวิตรอด และ ปกป้องครอบครัว❜
- ชื่อเรื่อง : Moving | 무빙
- แนว : แอ็กชัน | ลึกลับ | ดราม่า | แฟนตาซี
- ผู้กำกับ : พัคอินเจ (ผลงานก่อนหน้า กำกับซีรีส์ Kingdom 2)
- คนเขียนบท : คังฟูล (ผลงานก่อนหน้า เขียนบทภาพยนตร์ Pain)
- ช่อง : Disney+ Hotstar (พร้อมซับไทย)
- จำนวนตอน : 20 ตอน
- วันเริ่มออกอากาศ : 9 สิงหาคม 2566
เรื่องย่อซีรีส์ Moving
ซีรีส์ที่ดัดแปลงมาจากเว็บตูนที่ได้รับความนิยมถล่มทลาย เล่าเรื่องราวของคนกลุ่มหนึ่งในเกาหลีที่ต้องพยายามซ่อนพลังพิเศษของตัวเองไว้จากโลกภายนอกเพื่อปกป้องครอบครัวของพวกเขาจากการถูกคุกคามและถูกแสวงหาผลประโยชน์จากคนนอก
ในช่วงทศวรรษที่ 1990 สำนักงานวางแผนความมั่นคงแห่งชาติของประเทศเกาหลีใต้ได้ตั้งทีมหน่วยปฏิบัติการพิเศษซึ่งประกอบไปด้วยบุคคลที่ล้วนมีพลังพิเศษ และได้รับมอบหมายให้ดำเนินภารกิจที่เป็นความลับทางราชการ สมาชิกของหน่วยพิเศษนี้ต้องใช้พลังของตนเพื่อปกป้องประเทศและปฏิบัติภารกิจที่ยากจะสำเร็จเป็นประจำ แม้ว่าพวกเขาจะประสบความสำเร็จ แต่จู่ ๆ ทีมนี้ก็ได้สาบสูญไปอย่างกะทันหัน สมาชิกกระจัดกระจายไปทั่วประเทศ และไม่มีใครได้ยินข่าวจากพวกเขาอีกเลย
ไม่กี่ทศวรรษต่อมา บงซอก เด็กหนุ่มที่สามารถลอยตัวได้ก่อนที่จะเริ่มหัดเดิน และ ฮีซู เด็กสาวที่รอดชีวิตจากอุบัติเหตุรถยนต์โดยไม่ได้รับบาดแผล เข้าเรียนที่โรงเรียนเดียวกันและกลายเป็นเพื่อนสนิทกันอย่างรวดเร็ว หลังจากที่พวกเขาได้เปิดเผยความลับให้กันและกันฟัง และค้นพบว่ายังมีคนอื่น ๆ ที่มีพลังเช่นเดียวกับพวกเขาอยู่บนโลกนี้ ขณะที่ชีวิตวัยรุ่นของพวกเขาดูจะดำเนินไปอย่างราบรื่น จู่ ๆ ก็มีคนขับรถส่งของลึกลับนามว่า แฟรงก์ ได้เริ่มไล่ฆ่าผู้คนที่มีพลังพิเศษทั่วเมืองโซล
ด้วยอันตรายที่ย่างกรายเข้ามาใกล้ขึ้นเรื่อย ๆ จะมีใครสามารถหยุดยั้งแฟรงก์ได้ก่อนที่เขาจะเปิดเผยความลับของเด็ก ๆ กลุ่มนี้ได้ทันหรือไม่?
นักแสดงซีรีส์ Moving
รยูซึงรยง รับบทเป็น จางจูวอน
พ่อของ ฮีซู ก่อนที่เขาจะมาร่วมงานกับกระทรวงการวางแผนความมั่นคงแห่งชาติ เขาเคยอยู่ในแก๊งมาเฟียมาก่อนเพราะว่ามีร่างกายที่พิเศษกว่าคนอื่น พลังพิเศษที่ว่านี้คือเขาไม่มีความรู้สึกเจ็บปวดและบาดแผลสามารถหายเองได้
ฮันฮโยจู รับบทเป็น อีมีฮยอน
แม่ของ บงซอก ที่ทำงานอยู่ที่กระทรวงการวางแผนความมั่นคงแห่งชาติเช่นกัน เธอเป็นคนที่มีความสามารถและมีความรู้สึกไว นอกจากนั้นเธอยังเป็นนักแม่นปืนที่ยอดเยี่ยมอีกด้วย เธอผ่านการเทรนนิ่งด้วยคะแนนที่เกือบสมบูรณ์แบบ แต่ระหว่างการทำงานภารกิจครั้งแรก เธอได้รับบาดเจ็บสาหัสจากอุบัติเหตุครั้งนั้นจนทำให้ภาวะการมองเห็นได้รับความเสียหายและเพราะเหตุนี้เธอจึงไม่สามารถทำงานลงพื้นที่ได้
โจอินซอง รับบทเป็น คิมดูชิก
พ่อของ บงซอก ที่เคยทำงานเป็นเจ้าหน้าที่ฝีมือดีประจำกระทรวงการวางแผนความมั่นคงแห่งชาติช่วงปี 1980 – 1990+ เขาสามารถใช้พลังด้วยการบินไปจับเครื่องบินโดยสารลำไหนก็ได้ ถึงแม้จะไม่ใช้ความสามารถพิเศษ เขาก็ยังยิงปืนได้อย่างแม่นยำจนทางกระทรวงถึงกับเปรยว่าไม่เคยมีใครทำได้ดีเท่ากับเจ้าหน้าที่คนนี้เลย
ชาแทฮยอน รับบทเป็น จอนกเยดู
ชายที่มีพลังในการควบคุมไฟฟ้าได้
รยูซึงบอม รับบทเป็น แฟรงก์
ชายลึกลับที่เที่ยวตามล่ากลุ่มมนุษย์ที่มีพลังเหนือธรรมชาติ
คิมซองคยุน รับบทเป็น อีแจมัน
เจ้าหน้าที่ที่เคลื่อนไหวได้อย่างรวดเร็วและทรงพลัง
อีจองฮา รับบทเป็น คิมบงซอก
ลูกชายของ มีฮยอน กับ ดูชิก ที่กำลังเรียนในไฮสคูลและมีพลังเหมือนพ่อแม่ของเขา
โกยุนจอง รับบทเป็น จางฮีซู
ลูกสาวของ จางจูวอน ที่เป็นนักเรียรไฮสคูลและมีพลังเหมือนพ่อของเธอ เธอและพ่อคือทุกอย่างของกันและกัน
คิมโดฮุน รับบทเป็น อีคังฮุน
หัวหน้าชั้นของโรงเรียนไฮสคูลที่เดียวกับ ฮีซู กับ บงซอก ซึ่งมีพลังพิเศษเหมือนพ่อแม่ของเขาเช่นกัน
คิมฮีวอน รับบทเป็น ชเวอิลฮวาน
คุณครูที่สอนนักเรียนในการซ่อนพลังเหนือธรรมชาติไว้ไม่ให้ใครรู้
ทีมเกาหลีเหนือ
พัคฮีซุน รับบทเป็น คิมด็อกยุน
ยังดงกึน รับบทเป็น จองจุนฮวา
โจบ๊กแร รับบทเป็น พัคชานอิล
คิมดาฮยอน รับบทเป็น แบแจฮัก
พัคกวังแจ รับบทเป็น ควอนยงดึก
คิมจุงฮี รับบทเป็น อิมแจซอก
ทีเซอร์ซีรีส์ Moving
โปสเตอร์ซีรีส์ Moving
ติดตามข่าวสารจากเราได้ที่
ขอความกรุณาไม่คัดลอก-ดัดแปลงบทความไปโพสต์ลงในเพจ-สำนักข่าวอื่น รวมถึงไม่นำบทความไปอ่านลง YouTube หรือแพลตฟอร์มใด ๆ โปรดช่วยแชร์เป็นลิ้งก์นะคะ ♡